കരുത്തുകാട്ടി ബെംഗളുരു യുവനിര ബ്ലാസ്റ്റേഴ്സ് നാണംകെട്ടു ഡ്യൂറാന്ഡ് കപ്പിന്റെ ഗ്രൂപ്പ് ഘട്ടത്തിലെ രണ്ടാം മത്സരത്തില് കേരളാ ബ്ലാസ്റ്റേഴ്സിന് നാണം കെട്ട തോല്വി. ബെംഗളുരു എഫ്സിയോട് എതിരില്ലാത്ത രണ്ട് ഗോളിനാണ് ബ്ലാസ്റ്റേഴ്സ് തോറ്റത്. ഇതോടെ ഡെല്ഹിക്കെതിരായ അടുത്ത മത്സരത്തില് വിജയിച്ചാലെ ബ്ലാസ്റ്റേഴ്സിന് ക്വാര്ട്ടറിലേക്ക് മുന്നേറാനാകും. കഴിഞ്ഞ മത്സരത്തില് ഇന്ത്യന് നേവിക്കെതിരെ ഉജ്ജ്വലമായി കളിച്ച വിജയിച്ച ബ്ലാസ്റ്റേഴ്സ് എന്നാല് ബെംഗളുരു യുവനിരയ്ക്ക് മുന്നില് തകര്ന്നടിയുകയായിരുന്നു. മത്സരത്തിന്റെ ആദ്യ പകുതി അവസാനിക്കുന്നതിന് തൊട്ടുമുമ്ബാണ് ബെംഗളുരു ലീഡെടുത്തത്. ആകാശ്ദീപ് സിങ്ങിനെ വീഴ്ത്തിയതിന് പെനാല്റ്റി ബോക്സിന് തൊട്ടടുത്ത് വച്ച് ലഭിച്ച ഫ്രീക്കിക്ക് നംഗ്യാല് ബൂട്ടിയ നേരിട്ട് വലയിലെത്തിക്കുകയായിരുന്നു. രണ്ടാം പകുതിയില് സീനിയര് താരങ്ങളെ ഇറക്കി ഗോള് തിരിച്ചടിക്കാനായിരുന്നു ബ്ലാസ്റ്റേഴ്സിന്റെ ശ്രമം. എന്നാല് 64ാം മിനിറ്റില് റൂയിവ ഹോര്മിപാം ചുവപ്പുകാര്ഡ് കണ്ട് പുറത്തായതോടെ ബ്ലാസ്റ്റേഴ്സ് പത്ത് പേരിലേക്ക് ചുരുങ്ങി. 70ാം മിനിറ്റില് ബെംഗളുരു ലീഡുയര്ത്തി. ഇക്കുറി വലകുലുക്കിയത് മലയാളി താരം ലിയോണ് അഗസ്റ്റിനാണ്. രണ്ട് ഗോള് വഴങ്ങിയതോടെ ബ്ലാസ്റ്റേഴ്സിന് തിരിച്ചുവരവ് പ്രയാസമായി. ഇതിനിടെ രണ്ട് ബ്ലാസ്റ്റേഴ്സ് താരങ്ങള് കൂടി ചുവപ്പുകാര്ഡ് കണ്ട് പുറത്തായി. 83ാം മിനിറ്റില് സന്ദീപ് സിങ്ങും 85ാം മിനിറ്റില് ദെനചന്ദ്ര മീത്തെയുമാണ് ചുവപ്പുകണ്ടത്. ഇതോടെ മത്സരത്തിന്റെ അവസാന മിനിറ്റുകളില് എട്ട് പരുമായി ബ്ലാസ്റ്റേഴ്സിന് കളിക്കേണ്ടിവന്നു.